|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.:3233 Αθήνα, 01/03/2021

**ΔΕΛΤΙΟ ΤΥΠΟΥ**

**8 ΜΑΡΤΗ – ΗΜΕΡΑ ΓΥΝΑΙΚΑΣ**

Στις 8 Μάρτη 1857 οι εργάτριες στην κλωστοϋφαντουργία της Νέας Υόρκης διαδήλωναν ζητώντας καλύτερες συνθήκες εργασίας, ενώ λίγα χρόνια αργότερα διεκδίκησαν και το δικαίωμα στην ψήφο.

Ένα από τα βασικότερα αιτήματα –αν όχι το σημαντικότερο- ήταν η ίση αντιμετώπιση ανδρών και γυναικών. Δυστυχώς 164 χρόνια μετά, η ανάδειξη των δικαιωμάτων των γυναικών αποκτά τραγική επικαιρότητα , μέσω του κινήματος #metoo που έφτασε και στην χώρα μας. Τα στόματα άνοιξαν και σε καμία περίπτωση δεν πρέπει να ξανακλείσουν.

Το Εργατικό Κέντρο Αθήνας και το συνδικαλιστικό κίνημα στο σύνολό του, είναι στο πλευρό κάθε γυναίκας ξεχωριστά, που βιώνει εργασιακή επισφάλεια και ανασφάλεια, ανισότητες στις αμοιβές, παραβίαση των δικαιωμάτων της, προσβολή υπό οιοδήποτε τρόπο της προσωπικότητάς της, κακοποίηση.

Το ΕΚΑ εξήγγειλε συμβολική 3ωρη Στάση Εργασίας την 8η Μάρτη, από τις 12 έως τις 3 μ.μ., προκειμένου να διευκολυνθούν οι συνάδελφοι να συμμετάσχουν σε όποιες δράσεις διοργανώνονται την ημέρα αυτή.

**Το Δ.Σ.**